b"\n_START_ARTICLE_\nOreopitec\n_START_SECTION_\nHist\xc3\xb2ria evolutiva\n_START_PARAGRAPH_\nOreopithecus evolucion\xc3\xa0 en a\xc3\xafllament d'altres animals, almenys fa dos milions d'anys, a les illes de la Mediterr\xc3\xa0nia en les quals es trobava la Toscana d'avui en dia. Una fase freda del clima de fa uns nou milions d'anys va transformar una illa tropical en una de temperada, una caracter\xc3\xadstica dels biomes d'Europa en aquell temps. _NEWLINE_All\xc3\xa0 no hi havia grans depredadors i els simis no tenien cap enemic natural. Despr\xc3\xa9s, probablement, durant l'Edat de Gel quan el nivell del mar va caure a tot el m\xc3\xb3n, va emergir un gran pont que va connectar les illes amb terra continental, portant noves esp\xc3\xa8cies, entre elles grans depredadors que feren del simi dels aiguamolls preses f\xc3\xa0cils. Aquest estrany primat va seguir la mateixa sort que moltes esp\xc3\xa8cies de mam\xc3\xadfers que evolucionaren en a\xc3\xafllament a Sud-am\xc3\xa8rica, quan era una illa a\xc3\xafllada fins que es va unir a Nord-am\xc3\xa8rica per un pont de terra i moltes esp\xc3\xa8cies de mam\xc3\xadfers, en especial depredadors procedents de la regi\xc3\xb3 hol\xc3\xa0rtica, van provocar l'extinci\xc3\xb3 de les seves possibles preses o dels seus competidors meridionals."